《寄怀》
宋代·种放

予生背时性孤僻，自信已道轻浮名。
中途失计被簪绂，目睹荣辱心潜惊。
虽从鵷鸾共班序，常恐青蝇微有声。
清风满壑石田在，终谢吾君甘退耕。

作者简介：（ 956—1015）洛阳人，字明逸，号云溪醉侯，又号退士。不事举业，隐居终南山豹林谷，以讲习为业，凡三十年，其间数召皆辞。真宗咸平中，以荐召对，授左司谏，直昭文馆，后往来于山林与朝廷之间，每至京师，生徒多就而受业。累拜给事中，仕终工部侍郎。性不喜浮图氏，尝裂佛经以制帷帐。终身不娶，晚节颇饰舆服，广置良田，门人族属多有仗势不法。曾上《时议》十三篇，有《太一词录》、《退士传》等。